GiliGold/VAD_KnessetCorpus huggingface dataset:
אברהם מיכאלי: אמרו לי שמתמחה מסוים היה במילואים ובגלל זה חוק התעכב חודש.
אחמד טיבי: יש לבטל את המילואים.
זאב אלקין: חבר הכנסת אילטוב, בבקשה.
רוברט אילטוב: הצעת החוק היא הצעה שעבדנו עליה עם ישראל חסון בתוך ישראל ביתנו בנושא.
רוברט אילטוב: הייתי צריך להיות יוזם אתו יחד באותה הצעה, מסיבות שונות הוא הגיש את זה לפני שחתמתי כיוזם.
רוברט אילטוב: לכן גם אני הגשתי אותה הצעת חוק.
רוברט אילטוב: מסיבות טכניות ההצעה הזאת התעכבה.
רוברט אילטוב: היא זהה להצעה שוועדת השרים לענייני חקיקה אישרה השבוע לישראל חסון, ולכן אני מבקש לתמוך בפטור מחובת הנחה, כדי לצרף את ההצעה הזאת להצעה של ישראל חסון.
רוחמה אברהם-בלילא: אני לא מתנגדת באופן עקרוני להצעת החוק, ואני חושבת שכל עוד שנעשה עיכוב טכני ויש חברי כנסת שמציעים הצעות חוק דומות זה בסדר ונכון להעלות אותן באותו יום.
רוחמה אברהם-בלילא: מניסיון, אני רוצה לומר לוועדה שכאשר אנחנו מנסים להצמיד הצעות חוק של חברי כנסת שונים באותו נושא ובאותו עניין, ומדובר רק בהיבט הטכני – זה בסדר.
רוחמה אברהם-בלילא: אבל יהיו מצבים שהצעות חוק נידונו בקריאה טרומית במליאה, וכעבור שבוע, שבועיים או שלושה נזכר חבר כנסת שיש לו הצעת חוק דומה ואז מנסים להצמיד, אחרי שהיא כבר עברה במליאה, הועברה לוועדה.
רוחמה אברהם-בלילא: אז מתחיל המרדף של חברי כנסת לבדוק אילו הצעות חוק היו להם בקנה, לעתים גם לא זוכרים מה היה.
רוחמה אברהם-בלילא: אני חושבת שאנחנו צריכים לקבוע לנו כלל, וצריך לבדוק אם יש פה מצב לשינוי תקנוני שאומר שעד אשר הצעת לא נדונה בקריאה טרומית במליאה אפשר לעשות הכול כדי שהוועדה הזאת תפטור מחובת הנחה ותנסה להעלות את זה באותו יום.
רוחמה אברהם-בלילא: אבל ברגע שהצעת חוק כבר עברה מהמליאה ונדונה בהכנה לקריאה ראשונה בוועדות, צריך לאפשר לאותה הצעת חוק להמשיך לרוץ, ולא להתחיל להצמיד את כל הבאות אחריה שהן באותו נושא.
רוחמה אברהם-בלילא: הייתי רוצה לשמוע מהיועצת המשפטית האם נדרש שינוי תקנוני לצורך העניין הזה.
זאב אלקין: אין כרגע כלל כזה בתקנון, לפי מיטב ידיעתי.
ארבל אסטרחן: הנושאים האלה עלו כמה פעמים בעבר.
ארבל אסטרחן: היום התקנון מאפשר להעתיק הצעות חוק מכל מיני סיבות - להיזכר שחבר כנסת רצה להגיש ולא הגיש, שכחו לצרף את השם שלו.
ארבל אסטרחן: היום כל מה שמחייב התקנון זה שאם חבר כנסת מגיש הצעה זהה להצעה שהגיש חבר כנסת אחר, לציין את זה בדברי ההסבר, שכבר הוגשה הצעה זהה.
ארבל אסטרחן: התקנון תוקן רק בשנים האחרונות כדי למנוע מצב שהצעה עולה על סדר היום ומיד חברי כנסת יגישו את אותה הצעה, ולכן נקבע העניין של השבועיים.
ארבל אסטרחן: אפשר להצמיד רק כאשר ההצעה המוצמדת הייתה מונחת לפחות שבועיים, כשההנחה הייתה שאז לא יהיה מצב כזה שרואים משהו שעולה על סדר היום ומיד יוצמד.
ארבל אסטרחן: היו במשך השנים הצעות למנוע את ההעתקות או הגשת הצעות חוק זהות, אבל היה חשש שחבר כנסת אחד יתפוס חזקה על הצעת חוק, לא יקדם אותה, ואז הוא מונע מאחרים.
ארבל אסטרחן: לכן כל פעם ירדו מזה.
ארבל אסטרחן: אבל בהחלט אפשר לחשוב על רעיונות לשנות.
זאב אלקין: זה דורש שיקול דעת.
זאב אלקין: אני לא יודע אם זה נכון לנעול את עצמנו בתקנון, כי לפעמים יש מצבים חריגים.
זאב אלקין: אבל אני חושב שהדברים שאת אומרת הם דברים שיש בהם היגיון רב.
זאב אלקין: אין לי ספק שאם יתעוררו מקרים כאלה והוועדה תבוא לדון במקרים שכבר עברה הצעת חוק ומישהו רוצה להספיק לרכבת הבאה, אז כשיהיה כאן דיון, אם לא תהיה סיבה מיוחדת, אני חושב שהנטייה תהיה בגדול לא לאשר את זה.
זאב אלקין: אבל ועדת הכנסת תכריע, אני לא בטוח שכדאי לנעול בתקנון ולשלול מוועדת הכנסת את שיקול הדעת.
זאב אלקין: אבל בהחלט, מבחינת ההיגיון שבדברים, אני חושב שהוא ברור ונכון.
זאב אלקין: אם אין הערות נוספות אני מביא להצבעה את בקשתו של חבר הכנסת אילטוב לתת פטור מחובת הנחה להצעת החוק שלו.
זאב אלקין: מי בעד ההצעה שלו?
זאב אלקין: הצבעה בעד – פה אחד נגד – אין פטור מחובת הנחה אושר.
זאב אלקין: תודה, הבקשה אושרה, קוורום היה.
זאב אלקין: הצעה לסדר היום בנושא: "הקמת ועדת חקירה פרלמנטרית בנושא העסקת ערבים בשירות הציבורי", הצעת חה"כ אחמד טיבי (448)3.
זאב אלקין: אנחנו עוברים לנושא השלישי, אישור בעקבות הצעה לסדר-יום להקמת ועדת חקירה פרלמנטרית בנושא העסקת ערבים בשירות הציבורי, הצעה לסדר של חבר הכנסת טיבי.
זאב אלקין: מדובר על הצעה שאישרה אותה מליאת הכנסת.
זאב אלקין: אנחנו חייבים לדון ולתת לה המשך - לאשר או לא לאשר את הוועדה וגם לאשר את הרכב הוועדה.
זאב אלקין: אנחנו מכינים את ההצעה להרכב של ועדת החקירה הפרלמנטרית.
זאב אלקין: אני יודע שחבר הכנסת טיבי בא בדברים עם סיעות הבית והביא לפה הצעה מסוכמת עם סיעות הבית לגבי הרכב ועדת החקירה הפרלמנטרית.
זאב אלקין: הוא מביא לכאן הצעה שבעיניי היא מאוזנת, והיות שכבר החלטנו לכנס את הוועדה, לא ראיתי לנכון לעכב את הבקשה של חבר הכנסת טיבי זמן נוסף.
מנחם אליעזר מוזס: ביקשתי שיוסיפו: העסקת ערבים בשירות הציבורי - חרדים.
דוד רותם: לא צריך, זה אותו דבר.
זאב אלקין: חבר הכנסת מוזס, אנחנו לא יכולים לשנות את הנושא של ההצעה לסדר.
מנחם אליעזר מוזס: אבל בוועדה - - -
אחמד טיבי: לוועדה הוא יבוא - - -
זאב אלקין: חבר הכנסת טיבי בהחלט יכול לעשות בוועדה השוואה בין שני המקרים ולתת במה נרחבת.
זאב אלקין: כחבר בוועדה, אם ההרכב הזה יאושר, בוודאי שתוכל לדאוג לכך נאמנה.
זאב אלקין: אני קורא את הצעת ההחלטה: ועדת החקירה הפרלמנטרית תדון בנושא קליטת עובדים ערבים בשירות הציבורי ותבחן את הסוגיות הבאות: (א) יישום חוקי הייצוג ההולם לערבים בשירות הציבורי.
זאב אלקין: (ב) החסמים הניצבים בפני מועמדים לעבודה ועובדים ערבים בשירות הציבורי, והצעת כלים כדי להסיר חסמים אלה.
זאב אלקין: (ג) עבודת משרדי הממשלה השונים, וכן חברות ממשלתיות ורשויות שהוקמו על פי חוק, בקשר לקליטת עובדים ערבים.
זאב אלקין: (ד) יישום התחייבויות והצהרות שנמסרו לוועדת החקירה הפרלמנטרית שעסקה בנושא זה בכנסת השבע-עשרה.
זאב אלקין: ועדת החקירה הפרלמנטרית תגיש מסקנות, לרבות בדבר הצעת מנגנון אפקטיבי ליישום הוראות החוק באשר לחובת הייצוג ההולם של ערבים בשירות הציבורי.
זאב אלקין: סמכויות ועדת החקירה הפרלמנטרית: לוועדת החקירה יהיו הסמכויות הנתונות לוועדה קבועה של הכנסת בכל הנוגע לזימון, קבלת מידע וסדרי עבודה.
זאב אלקין: הרכב ועדת החקירה הפרלמנטרית המוצע: חבר הכנסת אחמד טיבי, רע"מ-תע"ל – יושב-ראש הוועדה; חבר הכנסת מגלי והבה, קדימה; חבר הכנסת כרמל שאמה, הליכוד; חברת הכנסת אורלי לוי, ישראל ביתנו; חבר הכנסת אברהם מיכאלי, ש"ס; חבר הכנסת מנחם אליעזר מוזס, יהדות התורה; חבר הכנסת עפו אגבריה, חד"ש; חבר הכנסת אורי אורבך, הבית היהודי; חבר הכנסת סעיד נפאע, בל"ד".
זאב אלקין: זהו הצעה מאוזנת, מתואמת.
זאב אלקין: יש בה ייצוג הולם לאופוזיציה ומצד שני יש רוב לקואליציה.
זאב אלקין: אני יודע שוועדת החקירה הזאת, כפי שנאמר גם בהגדרת התפקידים שלה, ממשיכה ועדת חקירה מהכנסת הקודמת ואמורה לסיים את זה.
זאב אלקין: אני גם מבין שהייתה התחייבות של חבר הכנסת טיבי מעל במת הכנסת, שהוועדה הזאת תסיים את העבודה תוך פרק זמן שלא יעלה על שנה.
אחמד טיבי: שנה וחצי, אולי פחות.
מנחם אליעזר מוזס: לערבים שנה, לחרדים עוד חצי שנה.
רוברט אילטוב: אני מציע חודש וחצי, ובזמן דיוני התקציב לא יהיו דיונים.
זאב אלקין: דומני שהתחייבת מעל במת הכנסת לשנה.
זאב אלקין: היו בקשות לפחות מזה מקרב כמה מהסיעות - - -
מנחם אליעזר מוזס: תוסיף עוד חצי שנה לחרדים.
זאב אלקין: זה במסגרת השנה, כי הנהלת הקואליציה החליטה לתמוך בחצי שנה, אבל היות שהתחייב חבר הכנסת טיבי שגם חרדים יעלו על שולחן הוועדה היא קיבלה את בקשתו שזה יהיה עד שנה.
זאב אלקין: זאת הייתה ההתחייבות במליאה, ואני מבקש שתחזור עליה כאן.
אחמד טיבי: נדמה לי שזה יהיה הזמן הסביר לעבודת הוועדה.
אחמד טיבי: אם יהיה שינוי הוועדה תבוא לוועדת הכנסת ותעלה את הנושא כאן.
זאב אלקין: מציעה ארבל שזה ייכתב בהצעת הסיכום.
זאב אלקין: אני חושב שאם זאת ההצעה של היועצת המשפטית, זה לא צריך להפריע לך.
אחמד טיבי: ביקשת שאתחייב, גם מעל הדוכן וגם פה, ועשיתי את זה.
זאב אלקין: אין לנו ספק שתעמוד בהתחייבות.
זאב אלקין: אנחנו רושמים לפרוטוקול את ההתחייבות של חבר הכנסת טיבי שוועדת החקירה תסיים את עבודתה תוך שנה.
זאב אלקין: אם הוא ירצה ארכה הוא יבקש את אישורה של ועדת הכנסת.
זאב אלקין: זה מקובל על כולם, ומקובל בבית הזה לכבד את ההתחייבויות לפרוטוקול.
זאב אלקין: אין לנו ספק שתעמוד בהתחייבות הזאת.
זאב אלקין: תודה רבה, ההצעה אושרה פה אחד.
זאב אלקין: בוקר טוב לחברים.
זאב אלקין: יש היום שתי הצעות אי אמון ומבחינת סדר-היום יש לנו כמה חוקים אחרי הצעות האי-אמון, שאחת מהן היא הצעת חוק שהממשלה מביאה בקריאה הראשונה.
זאב אלקין: לבטח יהיה עליה דיון די ער עם נוכחות גדולה.
שלמה מולה: איזה הצעת חוק?
זאב אלקין: הצעת חוק ממשלתית על הכרה בהוצאות המטפלות.
זאב אלקין: כשאנחנו קובעים את סדר הדיון באי-אמון כדאי שנביא בחשבון- - -
שלמה מולה: זו הצעת חוק שהממשלה מביאה או שיש עליה דין רציפות?
זאב אלקין: זה מה שהממשלה מביאה.
שלמה מולה: למה לא לעשות הפוך, קודם לדון בהצעות שיש עליהן דין רציפות?
זאב אלקין: מה לעשות, תקנון הכנסת, חבר הכנסת מולה, בנוי בצורה כזאת שהממשלה מביאה חוקים, הכנסת דנה עליהם, ובמקביל אנחנו פועלים.
רוחמה אברהם-בלילא: עשר דקות למציע, שלוש דקות לסיעה.
זאב אלקין: בעקבות הצעתה של חברת הכנסת אברהם שהבינה אותי מצוין אני מציע את ההצעה שלה – עשר דקות למציע ושלוש דקות לכל סיעה.
שלמה מולה: למה לא חמש דקות?
זאב אלקין: הלכתי בעקבות הצעתה של חברת הכנסת אברהם.
זאב אלקין: אני מביא את הצעתה של חברת הכנסת אברהם להצבעה.
זאב אלקין: הצבעה בעד – פה אחד אושרה מסגרת לדיון בהצעת האי-אמון.
זאב אלקין: סיימנו עם הסעיף הראשון שעל סדר-היום.
זאב אלקין: הרכב הוועדה המשותפת של ועדת הכלכלה וועדת החינוך התרבות והספורט לדיון בפרק י"ד סעיפים 56 ו-58 מתוך הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010), התשס"ט-2009
זאב אלקין: הסעיף השני על סדר-היום הוא הרכב הוועדה המשותפת של ועדת הכלכלה וועדת החינוך התרבות והספורט לדיון בפרק י"ד סעיפים 56 ו-58 מתוך הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010), התשס"ט-2009.
זאב אלקין: אני מזכיר לכולם את ההקשר.
זאב אלקין: ועדת הכנסת כבר אישרה את בקשתו של חבר הכנסת אורלב בסעיפים הספציפיים שאז החלטנו להעביר לוועדה משותפת בראשות יושב-ראש ועדת הכלכלה, ושתי הוועדות היו צריכות להעביר אלינו רק שמות שנאשר כאן.
זאב אלקין: הוועדות העבירו את השמות, ואני מביא את זה לאישורכם.
זאב אלקין: מטעם ועדת הכלכלה: חבר הכנסת אופיר אקוניס, שישמש גם כיושב-ראש של הוועדה המשותפת, חבר הכנסת כרמל שאמה, חבר הכנסת אמנון כהן, חבר הכנסת אלי אפללו, חבר הכנסת ישראל חסון.
זאב אלקין: מטעם ועדת החינוך, התרבות והספורט: חבר הכנסת זבולון אורלב, חבר הכנסת ציון פיניאן, חבר הכנסת נחמן שי, חבר הכנסת מסעוד גנאים, חברת הכנסת אנסטסיה מיכאלי.
זאב אלקין: אני מביא את ההרכב שנמסר לנו.
זאב אלקין: אני מביא לאישור את ההצעה הזאת.
זאב אלקין: אני מביא את ההרכב הזה לאישור, כאמור בראשות חבר הכנסת אופיר אקוניס.
זאב אלקין: הצבעה בעד – פה אחד אושר ההרכב של הוועדה המשותפת לוועדת הכלכלה ולוועדת החינוך, התרבות והספורט.
זאב אלקין: הרכב הוועדה אושר, ואחרי שנכריז על ההרכב במליאה, הוועדה תוכל להתחיל את עבודתה על הסעיף הרלוונטי.
זאב אלקין: הצעת חוק הרשות לפיתוח הנגב (תיקון- מיזם חקלאי-תיירותי בנגב), התשס"ט-2009 של חברי הכנסת ישראל חסון, שלמה מולה, דוד רותם, אלכס מילר ואריה אלדד (פ/716) ושל חבר הכנסת רוברט אילטוב (פ/1342) - קביעת ועדה לדיון בהצעות החוק
זאב אלקין: הנושא השלישי על סדר היום הוא קביעת ועדה לדיון בהצעת חוק הרשות לפיתוח הנגב (תיקון- מיזם חקלאי-תיירותי בנגב), התשס"ט-2009.
זאב אלקין: למעשה אלה שתי הצעות חוק: הצעת חוק של חבר הכנסת ישראל חסון (פ/716/18) והצעת חוק של חבר הכנסת רוברט אילטוב (פ/1342/18).
זאב אלקין: לפי מה שרשום אצלי, ההמלצה של הייעוץ המשפטי על שתי הצעות החוק היתה להעביר אותן לוועדת הכלכלה, עלתה גם הצעה להעביר את זה לוועדת הפנים, ואני הצעתי להעביר את הדיון בשתי הצעות החוק האלה לוועדת החוקה.
זאב אלקין: אני מבין שגם קלעתי לדעתו של- - -
ישראל חסון: לא, זה השתנה.
זאב אלקין: ניסיתי לקלוע לדעתו של המציע.
ישראל חסון: אדוני היושב-ראש, זה השתנה גם על דעתו של יושב-ראש ועדת חוקה.
ישראל חסון: במליאה הצעתי ועדת כלכלה, ושינינו את ההמלצה מוועדת החוקה לוועדת הכלכלה לפני כן.
ישראל חסון: לא הספקתי לעדכן אותך.
רוחמה אברהם-בלילא: מה היועצת המשפטית אומרת?
ארבל אסטרחן: ועדת כלכלה.
זאב אלקין: אם המציע שינה דעתו, והוא ממליץ על ועדת הכלכלה, אני ודאי האחרון שאתנגד.
זאב אלקין: ניסיתי רק להיות מתואם איתו בעניין הזה.
אברהם מיכאלי: מה מציע רוברט אילטוב?
זאב אלקין: רוברט אילטוב לא פה.
זאב אלקין: עד כמה שאני מבין, יושב-ראש ועדת החוקה לא מעוניין בזה, וגם יושב-ראש ועדת הפנים הודיע שהנושא הוא נושא מובהק של ועדת הכלכלה.
זאב אלקין: מבחינה זו אין פה מחלוקת.
זאב אלקין: חבר הכנסת מוזס, רצית להעיר?
מנחם אליעזר מוזס: ועדת הכלכלה.
זאב אלקין: אני מביא לכאן להצבעה הצעה להעביר את הדיון בהצעת החוק לוועדת הכלכלה.
זאב אלקין: הצבעה בעד – פה אחד אושר להעביר את הצעת חוק הרשות לפיתוח הנגב (תיקון - מיזם חקלאי-תיירותי בנגב), התשס"ט-2009, (פ/1342/18), ואת הצעת חוק הרשות לפיתוח הנגב (תיקון - מיזם חקלאי-תיירותי בנגב), התשס"ט-2009, (פ/1342) לוועדה משותפת לוועדת הכלכלה ולוועדת החינוך, התרבות והספורט.
זאב אלקין: הסעיף הזה אושר, וסיימנו את הדיון בו.
זאב אלקין: שתי הצעות החוק עוברות לוועדת הכלכלה.
זאב אלקין: ד.
זאב אלקין: סדרי הדיון בהצעת חוק תקציב המדינה לשנים 2009-2010 והצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010 ,(התשס"ט-2009, בקריאה השנייה ובקריאה השלישית
זאב אלקין: אני מגיע לסעיף מס' 4 שעל סדר-היום.
זאב אלקין: כן, חברת הכנסת אברהם.
רוחמה אברהם-בלילא: לקחתי את שני הפרוטוקולים של ועדת הכנסת מ-2006 ו-2007.
רוחמה אברהם-בלילא: אני לא מדברת על קביעת סדרי הדיון, אני מדברת על הדחיפות בקביעת סדרי דיון כחודש לפני הדיון עצמו.
רוחמה אברהם-בלילא: הרי כל הוועדות עצמן נמצאות בתהליכי החקיקה, בתהליכי סיום, חוקים כאלה ואחרים, אנחנו כאופוזיציה נמצאים בשלבים של הכנת כל ההסתייגויות, ואם אני מסתכלת על שתי ההחלטות של ועדת הכנסת על סדרי הדיון, הן נקבעו כשלושה-ארבעה ימים לפני התקציב עצמו.
רוחמה אברהם-בלילא: אנחנו יודעים מתי אמור להתקיים הדיון בתקציב, הדיון אמור להתקיים ב-17-15 ביולי.
רוחמה אברהם-בלילא: נתכנס שבוע לפני זה, נחליט על סדרי הדיון, נדע לקראת מה אנחנו הולכים, נוכל גם לקבוע את סדרי הזמנים.
רוחמה אברהם-בלילא: לפיכך אני מציעה לדחות את הדיון הזה לעוד שלושה שבועות.
זאב אלקין: קודם כול, יכול להיות שאני טועה בחישובים שלי, אבל אנחנו רחוקים מלהיות שלושה שבועות לפני התקציב.
רוחמה אברהם-בלילא: זה ב-17, והיום אנחנו ב-28.
זאב אלקין: קודם כול, היום אנחנו נמצאים ב-29, והשבוע שבו צריך להתחיל הדיון על התקציב וחוק ההסדרים, אם אנחנו רוצים לקיים דיון רציני ולא שעתיים בשני החוקים- - -
רוחמה אברהם-בלילא: זה לא שעתיים, אנחנו יכולים לקבוע שבעוד עשרה ימים נתכנס ואז נקבע.
זאב אלקין: חברת הכנסת אברהם, הצעת הצעה לסדר, ואני מגיב.
זאב אלקין: קודם כול, אנחנו נמצאים בדיוק שבועיים לפני הדיון, לא שלושה שבועות.
זאב אלקין: על פניו, לפי התכנון הרגיל, כשמקצים שני, שלישי, רביעי לדיון בתקציב ובחוק ההסדרים, זה הזמן.
זאב אלקין: היום יום שני, יש בדיוק שבועיים לתחילת הדיונים.
זאב אלקין: גם ההצעה שאני מביא לוועדת הכנסת מדברת על כך שהדיון על התקציב ועל חוק הסדרים יתחיל ביום שני.
רוחמה אברהם-בלילא: בדיון על התקציב שהיה ב-24 בדצמבר 2007, ההחלטה של ועדת הכנסת, שבה היה מהפך בכל מה שקשור לחוק הסדרים, ניתנה ב-18 בדצמבר.
רוחמה אברהם-בלילא: זה שישה ימים.
רוחמה אברהם-בלילא: ב-2006 התקציב נדון ב-2 בינואר 2007, ב-27 בדצמבר 2006, דהיינו, חמישה ימים לפני קבעו את סדר הדיון.
רוחמה אברהם-בלילא: אנחנו צריכים להתנהל בסדר, יש עוד שלבים של עבודה בוועדות, נדחה את זה לשבוע הבא, לא יקרה שום דבר, אם אתה רוצה לנסות להגיע להסכמות.
זאב אלקין: קודם כול, ניסיתי להגיע להסכמות, ונאמר לי על ידי נציג רשמי של סיעת קדימה שסיעת קדימה לא מעוניינת בהסכמות, לפחות לפני הדיון בוועדת הכנסת.
זאב אלקין: זאת התשובה שקיבלתי בשם סיעת קדימה.
רוחמה אברהם-בלילא: איזה דיון בוועדת הכנסת?
זאב אלקין: הדיון היום.
רוחמה אברהם-בלילא: זה לא קשור.
מאיר שטרית: עמדתנו היא, שאין שום הסכמה, שום דבר.
זאב אלקין: אם זאת העמדה, מה הטעם לדחות את הדיון בעוד שבוע?
זאב אלקין: אין שום טעם לדחות את זה בעוד שבוע.
מאיר שטרית: נדון, אין בעיה.
זאב אלקין: חשוב לוועדות לדעת באיזו מסגרת זמן הן עובדות.
זאב אלקין: אגב, אנחנו מדברים כאן על שנה חריגה, היא דומה למה שהיה ב-2006 – לא בסוף 2006, אלא ב-2006, אז כשהוקמה ממשלה, והיינו צריכים להעביר את התקציב ואת חוק ההסדרים בסדר זמן מצומצם מאוד, דומה למה שאנחנו נמצאים בו היום – זה גם הדגם שלאורו הלכתי, אני גם מביא לפה הצעה שבנויה כולה על הדגם הזה, כמעט בלי לסטות ימינה ושמאלה.
זאב אלקין: היות שכנראה, נכון לעכשיו לפחות, העמדה שאין הסכמות, אין טעם לעכב את הדיון בוועדת הכנסת, צריך לקיים אותו, ועדת הכנסת צריכה לקבל את ההחלטה שלה, והוועדות וחברי הכנסת ידעו איך להיערך.
אברהם מיכאלי: מה זה מפריע להגיש הסתייגויות?
זאב אלקין: לא מפריע.
זאב אלקין: להפך, זה גם מאפשר לחברי הכנסת לעשות הערכה נכונה כמה זמן יוקצב להסתייגויות, האם להגיש הסתייגויות לדיבור בלבד או להגיש הסתייגויות מהותיות.
זאב אלקין: אני יודע שהלשכה המשפטית מראש, עוד לפני הדיון הזה, המליצה להגיש הסתייגויות מהותיות ולא להגיש הסתייגויות דיבור, כי יש הרבה הסתייגויות מהותיות לתקציב ולחוק ההסדרים, ולכן ההחלטה כאן תאפשר לכנסת להיערך נכון לדיונים שלפניה.
מאיר שטרית: 14:56 ההצעה שאני מביא לוועדת הכנסת זאת הצעה שבנויה על התקדים של אותו הדיון בתקציב של שנת 2006, לא בסוף 2006, כשהוקמה ממשלה חדשה והיתה צריכה לאשר בכנסת תקציב מהר.
מאיר שטרית: אני אביא את הצעתי, ואתם יכולים לבדוק אם היא בנויה על המתכונת של ההצעה ההיא.
מאיר שטרית: ההצעה שאני מביא לכאן היא כזאת: סעיף ראשון, בהתאם לאותה החלטה, לפטור מחובת הנחה של יום אחד, לפני הקריאה השנייה והקריאה השלישית את החוקים של התקציב וחוק ההסדרים.
מאיר שטרית: אני לומד מיושבי-ראש ועדות הכנסת הקודמים, זאת ההצעה שהיתה אז ואושרה, ואני חושב שזה נכון, כי האלטרנטיבה, שאם לא נפטור את התקציב ואת חוק ההסדרים מחובת הנחה, ועדות יצטרכו- - -
מאיר שטרית: מתי מניחים את התקציב לפי תפיסתכם על שולחן הכנסת?
זאב אלקין: ביום שני.
מאיר שטרית: למה לא ביום ראשון, וזה חוסך עוד יום?
זאב אלקין: צריך לכנס את המליאה בשביל זה, וזה מיותר לכנס את המליאה רק בשביל לחסוך את הפטור מחובת הנחה.
מאיר שטרית: לא, להתחיל את הדיונים מיום ראשון.
מאיר שטרית: למה לא להתחיל ביום ראשון?
זאב אלקין: יש הרבה עבודה של הלשכה המשפטית.
זאב אלקין: אנחנו רוצים למצות את הדיון בוועדות השונות של הכנסת בחוק ההסדרים עד תומו, לתת מקסימום.
מאיר שטרית: אני מציע לטובתכם, כדי שיהיה יותר זמן דיון, כי תיכף תראה שיש בעיה גדולה.
זאב אלקין: בזמן דיון אני לא מאמין שתהיה בעיה גדולה.
זאב אלקין: ההצעה שאני מביא לכאן היא הצעה שהדיון יתחיל ביום שני בשעה 11:00, לפני הדיון על התקציב.
זאב אלקין: אני מניח שהאופוזיציה תרצה לקיים אי-אמון כהרגלה, אלא אם כן תודיעו לי שאת מוותרים על זה.
זאב אלקין: אגב, גם ב-2006 האופוזיציה לא ויתרה והתקיים דיון בהצעות האי-אמון.
זאב אלקין: אני מציע שנאשר מראש, כחלק מאותה החלטה, כמו שעשו גם אז, מסגרת זמן לאותו אי-אמון, שמסגרת הזמן תהיה10 דקות לכל מציע ושלוש דקות לכל סיעה.
שלמה מולה: למה לא חמש?
זאב אלקין: כי זה מה שאני מציע, אתה יכול להציע חמש דקות.
זאב אלקין: לפי ההצעה הזאת הדיון באי-אמון יסתיים בערך בשעה 13:00, אם זאת ההצעה שתתקבל, ובשעה 13:00 יתחיל הדיון על חוק ההסדרים.
נסים זאב: אם הממשלה תיפול ב-13:00, לא תוכלו בכלל לקיים את הדיון...
זאב אלקין: אם הממשלה תיפול, לכנסת יהיו שתי אפשרויות: אפשרות אחת שתהיה לכנסת זה כן לאשר את התקציב כדי לא להתפזר, הכנסת יכולה לא לאשר את התקציב, ואז היא תיפול יחד עם הממשלה ותלך הביתה, על הקואליציה, האופוזיציה וכולנו.
מאיר שטרית: אם אתה מוכן לאפשרות הראשונה, אני מוכן לחוק התקציב...
זאב אלקין: הדיון על חוק ההסדרים יתחיל בשעה 13:00, אחרי האי-אמון, וההצבעות, לפי ההצעה הזאת, יתקיימו בשעה 13:00 למחרת.
רוחמה אברהם-בלילא: בבוקר?
זאב אלקין: בצהרים, שעה 13:00.
זאב אלקין: זאת הערה מאוד נכונה, בשבוע הזה יש כל מיני אפשרויות, אז אני אדייק, אני אקבל את ההערה.
זאב אלקין: הדיון יתחיל בשעה 13:00, וההצבעות על חוק ההסדרים יתחילו בשעה 13:00.
זאב אלקין: באותה שנה התקבלה החלטה להפסיק את הצגת ההסתייגויות בשעה 24:00 בלילה ולפתוח את המליאה מחדש בשעה 09:00 בבוקר.
זאב אלקין: אני מביא את ההצעה הזאת, אבל אם האופוזיציה תתעקש שהיא רוצה להגיש הסתייגויות ולהציג אותן גם בלילה, ולנצל את הזמן הזה, אין בעיה, ובלבד שאנחנו מחליטים כאן על שעת ההצבעה.
מאיר שטרית: הקואליציה יכולה לא לבוא לדיון...
שלמה מולה: מה זאת אומרת שעת הצבעה?
שלמה מולה: אתה מחליט על שעת הצבעה?
זאב אלקין: אני מציע לוועדה החלטה שגם תקבע את סדרי הזמן.
רוחמה אברהם-בלילא: הרי הכלי היחיד שיש בידי האופוזיציה זאת הזכות לדבר, לזעוק ולהראות את הפרטים הקטנים, כי בדרך כלל אלוהים נמצא בפרטים הקטנים.
רוחמה אברהם-בלילא: השאלה שלי אליך, ארבל אסטרחן, אם ועדת הכנסת קבעה, כפי שהיא רוצה לקבוע עכשיו, את ההצבעות על חוק ההסדרים, ונניח שלא סיימנו את כל ההסתייגויות שלנו, אז מבטלים את כל האופוזיציה והולכים להצבעות?
ארבל אסטרחן: כל המשמעות של קביעת מסגרת הדיון, שמשך הדיון לא יושפע ממספר ההסתייגויות שמוגשות.
מאיר שטרית: מנהג קבוע בזמן קבוע.
איל ינון: זה הרעיון של סעיף 131.
זאב אלקין: זה גם הרעיון של סעיף 148.
רוחמה אברהם-בלילא: תפעיל מעכשיו את סעיף 131.
זאב אלקין: זה מה שאני עושה.
שלמה מולה: מעכשיו אתה רוצה לקבוע את סעיף 131?
מאיר שטרית: אדוני היושב-ראש, אני מבקש שתגמור להציג את לוח-הזמנים.
זאב אלקין: למען הסר ספק, בעקבות התקדים של אותה שנה של 2006, אגב גם של השנים שבאו אחרי זה, ועדת הכנסת תמיד קבעה סדרי דיון על התקציב ועל חוק ההסדרים, בהתאם לסעיפים 131 ו-148.
זאב אלקין: למשל, אני מסתכל על הפרוטוקול של 2006.
זאב אלקין: הופעל סעיף 148 לעניין הזה.
זבולון אורלב: מה זה 148?
זאב אלקין: "הכנסת לא תדון בשום עניין בצורת דיון החורגת מהוראות התקנון או מהתקדימים, אלא אם כן דנה והחליטה ועדת הכנסת על כך."
רוחמה אברהם-בלילא: הכוחנות והדורסנות עומדת במלוא עוזה.
זאב אלקין: חברת הכנסת אברהם, עמדת בראש ועדת הכנסת, שהמשפט הראשון שאני קורא מהחלטת אותה ועדה: ועדת הכנסת קבעה מכוח סעיף 148 וכן הלאה.
רוחמה אברהם-בלילא: אני מדברת על סעיף 131.
זאב אלקין: אני רוצה לסיים את ההצגה של המתווה המוצע.
זאב אלקין: בשעה 13:00 בצהרים יתחילו הצבעות על חוק ההסדרים.
זאב אלקין: למחרת, בשעה 09:00 בבוקר, ביום רביעי, יתחיל הדיון על הצעת חוק התקציב.
מאיר שטרית: באיזו שעה יתחיל הדיון?
זאב אלקין: אני חוזר, ב-13:00 בצהרים, ביום שני, יתחיל דיון בחוק ההסדרים.
זאב אלקין: הדיון יתקיים במשך כל הלילה.
זאב אלקין: אנחנו כאן נהיה אפילו יותר לארג'ים מוועדת הכנסת בשנת 2006.
זאב אלקין: לפי בקשה מיוחדת של האופוזיציה נשאיר את המליאה פתוחה גם בשעות הלילה כדי לאפשר יותר זמן להצגת ההסתייגויות.
נסים זאב: אם הם לא רוצים לדבר והם עייפים, הם חייבים בכל זאת לדבר?
זאב אלקין: תהיה הפסקה.
זאב אלקין: לפי סעיף 131 ו-148 אפשר לקבוע שעות הצבעה.
זאב אלקין: בשעה 13:00 בצהרים, ביום שלישי, יתחילו ההצבעות על חוק ההסדרים.
זאב אלקין: ב-2006 היו 17 שעות, כאן אנחנו מקצים 24 שעות, בין לבין תתקיים הצבעה של ההסתייגויות.
מנחם אליעזר מוזס: מתי האי אמון?
זאב אלקין: בבוקר, בשעה 11:00, ובשעה 13:00 בצהרים יתחילו, יכול להיות שתהיה סטייה קלה, בהתאם לסיום האי-אמון.
זאב אלקין: ביום שלישי, בשעה 13:00 בצהרים, יתחילו ההצבעות על חוק ההסדרים.
זאב אלקין: ביום רביעי, ב-09:00 בבוקר, יתחיל הדיון על חוק התקציב, וביום רביעי, בשעה 17:00 אחר הצהרים, יתחילו הצבעות על חוק התקציב, שוב, בהתאם לאותה מסגרת בדיוק שנקבעה בשנת 2006.
זאב אלקין: תיכף יהיו לי גם כמה הערות לגבי סדרי הדיון.
זאב אלקין: עד עכשיו פרסתי את לוח-הזמנים בהצעה הזאת.
מנחם אליעזר מוזס: מתי ההצבעה על ההתייעלות?
זאב אלקין: ביום שלישי, בשעה 13:00 בצהרים, מתחילות ההצבעות, ויסתיימו מתי שיסתיימו.
שלמה מולה: אתה קובע מסגרת זמן מצומצמת לדיון בחוק התקציב?
זאב אלקין: אני קובע אותה מסגרת זמן שנקבעה בשנת 2006.
שלמה מולה: אנחנו לא ב-2006, דבר איתנו על 2009.
זאב אלקין: ב-2006 היו אנשים הרבה יותר מנוסים ממני בראשות ועדת הכנסת, הלכתי ללמוד מה הם הציעו, אני הולך בעקבותיהם, אני לומד מהמורים הכי טובים שיש בבניין הזה.
נסים זאב: ביום חמישי באותו שבוע או שבוע אחרי זה?
זאב אלקין: אני מדבר על מסגרת אותו שבוע?
זאב אלקין: למען הסר ספק, יום שני זה ה-13, ביום שלישי זה ה-14, ביום רביעי זה ה-15.
זאב אלקין: לגבי סדר הדיון, הדיון לגבי הסתייגויות לחוק ההסדרים, כמו שהוחלט אז, זה דיון אישי.
זאב אלקין: לגבי חלוקת הזמן, אני אגיד משהו כללי, שוב על בסיס אותה הצעה שהיתה בשנת 2006.
זאב אלקין: לגבי הדיון על התקציב, ההצעה שהדיון על התקציב יהיה סיעתי, שוב כמו שהוחלט אז, ואז הוחלט של-12 הדוברים הראשונים יהיו 10 דקות ול-12 הדוברים האחרונים שחותמים את הדיון יהיו חמש דקות, וכל השאר יתחלק בין הסיעות.
זאב אלקין: הנוסחה הנוספת שנקבעה אז, ואני נשאר צמוד אליה, שחלוקת הזמן תהיה: שני שלישים לסיעות האופוזיציה, שליש לסיעות הקואליציה.
זאב אלקין: אגב, עד כמה שאני מבין את ההחלטה, זה נכון לגבי שתי הצעות החוק, זה נכון גם לגבי הדיון הסיעתי בחוק התקציב, וזה נכון גם לגבי הדיון האישי, על ההסתייגויות.
זאב אלקין: היות שמספר ההסתייגויות הרבה יותר גדול ממסגרת הזמן שאני מציע לקבוע, חלוקת הזמן תהיה שני שלישים לאופוזיציה, שליש לקואליציה, אם יהיו הסתייגויות של חברים מהקואליציה.
נסים זאב: נעשה חמש ושלוש.
נסים זאב: מי שבאופוזיציה - תן לו חמש דקות, מי שבקואליציה - תן לו שלוש דקות.
זאב אלקין: הערה נוספת לגבי סדרי הדיון.
זאב אלקין: אני כבר מציע מראש לאשרר תקדים שכבר קיים בתקנון הכנסת.
זאב אלקין: הוא מופיע בהערה ולא מופיע בגוף התקנון.
זאב אלקין: בדרך כלל פועלים על-פי התקדימים מבלי לקיים על זה דיון חוזר, אבל למען הסר ספק, במסגרת אותה הצעה, אני מציע לאשרר את התקדים שמופיע בהערה מס' 1, בסעיף 131.
זאב אלקין: זאת ההחלטה המפורסמת שהוביל יושב-ראש ועדת הכנסת, נדמה לי רוני בר-און, אם אינני טועה, גם הוא הרבה יורת מנוסה ממני, ההערה המפורסמת על סדרי הצבעות במקרים שמדובר על הצעות דומות, כלומר, לחילופין.
זאב אלקין: אני אקרא את ההחלטה: "החלטת ועדת הכנסת בענין הצבעה על סדרת הסתייגויות בקריאה השניה מיום י"ד בכסלו התשס"ד - 9.12.2003: בתוקף סמכותה לפי סעיף 131 לתקנון הכנסת, מחליטה ועדת הכנסת לענין הדיון על החוקים הנלווים לחוק התקציב השנתי וחוקים בעלי אופי דומה, כדלקמן" - אגב, ההחלטה אז היתה החלטה כוללת, היא היתה גם על החוקים הנלווים ועל חוקים דומים.